text:
-
Contact
- lionel_326@hotmail.com
E yùfrou aki ta sumamente insistente te ku m’a dun’é loke e tabata ke!
Reading Time: 4 minutes
Ki ora bo tin ku keda insistí riba algu? Ki ora bo ta sa unda bo tin ku hala e liña na momentu ku bo ta pidiendo algu? Tin bia ora bo keda insistí riba algu nèt e ora ei bo tin chèns di keda sin haña nada, pero si bo hunga bo kartanan bon, bo tin chèns di hañ’é.
Bosnan ta kòrda ku mi mester a hala orea di e hendenan ku tabata bai Mensing’s Caminada pa kumpra e buki ‘Niun Pátaka’, kaminda mi no a anunsiá niun ratu so ku e buki a sali riba merkado? Awèl, ora m’a hala tur hende su orea, m’a bin haña sa ta ken tur e hendenan ta. Anto un di nan ta nada mas i nada ménos ku un persona ku mi a splik’é bon kla ki dia ki ora i na unda e buki ta sali. Pero e no a keda kontentu. E ke sa ku e tin ku haña e buki promé ku tur hende.
Pa di promé fo’i den aprel e tabata yena mi inbox ku yen mail pidiendo informashon di e buki, bisando mi ku el a lesa e ‘preview’ di e buki ‘Niun Pátaka’ i ku e ta interesá den e buki pasó e buki ta mustra hopi bon. M’a bis’é ku e buki no a sali ainda, i ku asina e sali lo mi avis’é.
Den kuminsamentu di Mei el a manda e siguiente mensahe pa mi.
Mi a kontest’é i bis’é ku ‘lo bueno se hace espererar’, pues e sinta warda bon mucha. E no a gusta i el a bisa mi “Ora muhé pidi bo kos, bo tin ku dun’é e kos”. M’a kontest’é “Awèl muhé tin siña warda awó, pasó ora hòmber pidi kos, ta masha hopi nan tin ku roga, yora, sklama i mendigá, i asina mes muhé ta keda sin duna nan nada.”
E yùfrou tòg no a keda kontentu, pues el a kuminsá hunga ku mi emoshonalmente. El a manda e siguiente mensahe p’ami:
“Mi ta un hóben ehemplar ku ta lucha duru pa bai dilanti. Promé ku mi a konosé CuckooPress mi no tabata gusta lesa mes. Abo a hinka gana di lesa den mi. Mi a kumpra tur dos di bo bukinan, tantu ‘Kibra Hacha’ komo ‘Awa, Habon ku Past’i Djente’. Mi a gusta nan asina tantu te ku mi a laga mi amiganan les’é, siendo ku nan tampoko no ta gran lesadó. Nan tur a gusta e buki te ku awor nan ta pidi pa mas. Mi ta hari, yora i siña masha hopi kos mes lesando bo buki i artíkulonan ku bo ta skibi. Lamentablemente no tin hopi material na Papiamentu pa lesa na Kòrsou. Pero mi ke lesa. Mi ke mehorá mi uzo di idioma i vokabulario pa asina mi tambe yuda kontribuí na kresementu di nos dushi idioma Papiamentu. No esei so, mi soño ta di bira un reportero di kalidat ku sa kon pa papia i skibi Papiamentu na drechi i no un reportero di awa mal destilá bruá ku suku Stevia! Mi tin hopi gana di lesa bo buki i mi tin gana di les’é promé ku tur otro hende na Kòrsou. Mi ta dispuesto na paga plaka kèsh p’e buki ei, plùs mi ta duna bo un kos ku nunka m’a yegi duna niun otro hende, pero e úniko manera ku bo ta hañ’é ta su mi risibí e buki ei promé ku dia 29 di Mei!”
Akinan bo ta mira ku ora muhé insistí i persistí n’e forma korekto, bo ta haña bo ta duna nan loke nan ke numa!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


c: text/html

text:
ORANJESTAD, Aruba – 17 di mei, 2018: Lotto, E Loteria di Aruba a entrega un otro premio di 12.500 florin, di e wega Zodiac Merdia, na Maria cu a hunga su numbernan di suerte, 1010 cu signo Libra, na Indio Stewart Lottery San Nicolas. Masha pabien na e feliz ganadora.
Cu e wega di Zodiac bo por multiplica bo inversion, cuminsando cu 50 cent. Ora bo tin 4 number y signo corecto bo ta gana 25 mil florin, cu 1 florin. Cu 5 florin bo por gana 125 mil florin. Si bo inverti 10 florin bo por gana e suma di 250 mil florin. Zodiac ta hunga tur merdia, di dialuna pa diadomingo, y anochi tin sorto di dialuna pa diasabra.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.

robotstxt: allowed

filter: keep


text:
Barranquilla2018News
Natacion a sigi diamars mainta
Mikel, Daniel, Patrick y Jordy a mira accion
Natacion a continua diamars mainta cu nos atleta nan Mikel, Daniel, Patrick y Jordy a mira accion.
Mikel cu Daniel tabata e dos prome nan pa drenta piscina y hasi e 200m liber cu tempo di 1:52.67 y 1:53.36 respectivamente, cual ta segundo lugar y tercer lugar den nan heat. Patrick su turno a yega den e 50m lomba, cu e ta logra un tempo di 26.37 y termina na di 4 lugar.
Na final di e mainta a tuma lugar e 4x 100m relevo. Caminda tur cuatro atleta a mira accion y ta termina na di 2 lugar cu un tempo di 3:33.75.
Awenochi lo tin un biaha mas e finalnan di natacion. Daniel lo ta den final B di 200m liber, Mikel den 200m liber final A. Patrick lo ta den 50m lomba den final B. Y pa sera e anochi lo tin e final di 4x 100m cu tur cuatro lo participa.
Na final di e evento Anahi Schreuders a hasi un time-trial pa purba mehora su tempo den 50m pecho pa loke ta trata Youth Olympic Games cu ta tuma lugar na october na e ciudad di Buenos Aires, Argentina.


text:
Cancer oral ta esunnan haya den e area bucal, nasal, garganta, lenga y amandel. Generalmente, e causa primordial di cancer oral ta productonan deriva di tabaco y uzo excesivo di alcohol. Den e ultimo añanan, sinembargo Virus di Papiloma Humano (VPH) a wordo identifica como un causa di cancer oral. HPV hopi biaha ta wordo asocia cu cancer na matriz y fret den e area genital, pero dos tipo di HPV, tipo 16 y 18, a wordo identifica como un di e causanan di cancer oral. HPV ta un malesa sexualmente transmiti cu ta afecta tanto homber como muhe. Den mayoria caso, e sistema inmunologico ta bringa un infeccion di HPV, pero ora cu esaki no ta e caso, varios aña despues di e infeccion, un cancer di HPV por desaroya.
Señal y sintomanan di cancer oral por inclui:
– Dolor di garganta persistente
– Dolor ora di guli
– Dolor di horea
– Klier na nek
– Hers
Mientras cu esakinan ta sintomanan di varios malestar, un bon idea lo ta pa bay bo dokter di cas si e malestarnan ta dura mas cu dos siman. Tene cuenta cu cualkier dolor sospechoso y trece esaki na conocemento di bo dokter di cas. Cancer oral por wordo haya durante un control rutinario na bo dentista y checkeo medico general, pa cual ta importante pa haci e citanan aki.
En general, pa preveni cancer oral ta bon pa evita cualkier producto di tabaco y uzo exceso di alcohol. Mientras tin mas caso di cancer cu por wordo asocia cu HPV, e manera mas efectivo di e malesa ta pa ricibi e vacuna contra di HPV. Ta recomendabel pa esaki wordo duna na tanto mucha homber como mucha muhe di enre 11 pa 12 aña, pero un hende homber por vacuna te cu 21 aña y mucha muhe te cu su 26 aña. Actualmente tin dos vacuna contra HPV cualnan ta Gardasil y Cervarix, y cada uno ta rekeri di dos of tres dosis, cu un lapso di seis luna. E no ta un vacuna obligatorio, pero si e miho manera pa preveni cancer cervical den hende muhe y preveni cualkier caso di otro tiponan di cancer asocia cu HPV den un persona.


text:
“Recobra e credibilidad financiero, stimula nos economía y brinda oportunidad di expresion di nos talentonan”
Minister di Finansa, Asuntonan Economico y Cultura mr. Xiomara Ruiz-Maduro ta trahando pa :
“Recobra e credibilidad financiero, stimula nos economía y brinda oportunidad di expresion di nos talentonan”
ORANJESTAD – Cada dia ta brinda nos e oportunidad nobo pa haci e cambionan necesario pa nos Pais. Como gobierno nos ta trahando pa recobra e credibilidad financiero di país Aruba. E mal maneho financiero hiba pa e gobierno anterior a pone nos Pais perde credibilidad financiero cual hasta a hiba nos Pais bao di supervision financiero di Hulanda por medio di CAFT. Banda di esaki, e mal maneho financiero a trece consecuencia pa nos economia cu ta tranca desde 2015.
Como Gobierno nobo sigur e ta un reto grandi pa trece nos finanzas publico bek na un nivel manehabel y sostenibel. E no ta un trabou facil, pero tampoco imposibel. Como mandatario nos a bin ta haci un esfuerso grandi pa yega na un presupuesto realistico pa nos Pais den e apenas algun luna cu e Gabinete aki ta na mando. E esfuersonan a wordo reconoci y pa 2018 gobierno a ricibi tanto den e promer como e segundo kwartaal conseho positivo di CFT riba e cifranan. Esaki ta muestra cu e ehecucion di Presupuesto 2018 ta bayendo den bon direccion y dentro di e cuadro financiero cu a keda fiha pa Parlamento.
Banda di esaki e maneho como Minister encarga cu Economia ta pa stimula, desaroya y diversifica nos economia. Gobierno su esfuerso ta concentra den busca e mihor manera pa stimula e economia di nos Pais brindando e confiansa cu comercio por conta cu sosten, guia y incentiva di un Gobierno cu kier mira companianan chikito y mediano forma un fundeshi fuerte pa nos economia. Dentro di poco nos lo anuncia e sectornan cu ta brinda oportunidad pa inversion y hunto cu nan e incentivanan cu Gobierno kier brinda pa facilita e inversionnan necesario pa activa nos economia.
Por medio di cultura nos meta ta pa uni nos Pueblo, formando nos caracter como Pais, brindando tarima pa exprecion di nos talentonan y oportunidad pa biba nos propio cultura. Formando parti di Gabinete Wever-Croes, como Minister di Finansa, Asuntonan Economico y Cultura nos tin un tarea grandi concentra den nos man, pero cu e confiansa den e sosten deposita den nos abilidadnan y cu e bendicion, forza, pasenshi y sabiduria brinda pa Dios, nos ta haci uso di e oportunidad cu ta presenta cada dia pa haci e cambionan necesario na bienestar di nos Pais. Nos ta convenci cu hunto nos ta logra e cambio cu nos Pueblo ta desea.


text:
Rotary, Rotaract y Interact Club of Aruba un biaha mas a forma parti di e beach clean up organisa pa Aruba Reef Care Foundation
Riba diadomingo 30 di september 2018 Aruba Reef Care Foundation a organisa su proyecto di beach clean up pa di 24 aña.
E aña aki Rotary Club of Aruba un bes mas a forma parti di esaki hunto cu su partner clubs, Rotaract Club of Aruba y Interact Club of Aruba di Schakel College y boluntarionan cu semper ta sostene e club y proyectonan pa nos comunidad. E famia Rotariano a scohe pa hasi “Bachelor’s Beach” limpi. A yena un truck di 3 yarda cu saconan di sushi yena cu plastic y otro material sushi cu a wordo recogi riba e beach.
Alaves Rotaract Club of Aruba a uni cu Rotaract Club di Maneiro Venezuela pa asina trese concientisacion pa e dia internacional di limpiesa di costanan rond mundo usando e nomber “World Beach Day” asina aki Rotaract ta uni su mes na e causa pa proteha nos beach y reef nan y tambe concientisa e pueblo di Aruba tocante e consequencianan di sushedad riba beach y den lama.
Rotaract Club of Aruba tin nos medio ambiente na pecho y ta usa mas tanto posibel productonan ‘environmentally friendly’ cu ta biodegradable, compost of recycled pa asina yuda cu e reto aki den nos medio ambiente y tambe pa asina ta responsabel pa cu nos medio ambiente.
Rotary Club of Aruba kier a gradici tur e miembronan di Rotary Club of Aruba, Rotaract Club of Aruba y Interact Club of Aruba y tur boluntarionan cu a bin yuda cu e beach clean up. Un danki na Bon Bini Cargo cu a pone un trucks disponibel pa e diadomingo aki.
E famia di Rotary Club of Aruba kier a duna un danki specialmente na Aruba Reef Care Foundation cu ta organisa proyectonan valioso pa asina cuida nos beachnan.
— FIN DI RELATO —


text:
woensdag 16 december 2015 - Departamento di Impuesto a otorga e prome controlesticker pa vehiculo di motor 2016 na Minister di Finansas y Organisacion Gubernamental
ORANJESTAD – Awe dia 16 di december Departamento di Impuesto a otorga e prome controlesticker pa vehiculo di motor 2016 na Minister di Finansas y Organisacion Gubernamental.
Pa aña 2016 Departamento di Impuesto lo no otorga plachi di number nobo na momento cu paga e impuesto pa vehiculo di motor, cu excepcion di e motociclistanan cu si lo ricibi plachi nobo pa nan brommer.
E mesun plachinan di number di aña 2015 ta keda valido durante aña 2016. Como comprobante di pago di impuesto pa vehiculo di motor, nos clientenan lo ricibi un controlesticker. Ta importante pa menciona cu e control di comprobante di seguro ta keda valido promer cu otorga un controlestricker. Clientenan di Departamento di Impuesto por cuminsa paga impuesto pa vehiculo di motor 2016 entrante 16 di december 2015.
Pa cua plachi ta haya cua controlesticker?
E comprobante di seguro lo keda wordo controla
Departamento ta keda controla e comprobante di seguro. Antes e control di seguro tabata tuma lugar despues di paga e impuesto pa vehiculo di motor. Awor e control ta tuma lugar prome cu haci e pago. Na e oficina principal na Camacuri esaki sosode na balie F1 te cu F4. Ora ta haci pago na un di e oficinanan di gobierno, e comprobante di seguro tambe wordo controla prome cu haci pago.
E comprobante di seguro mester ta valido den 2016. E mester ta un polisa original of un copia cu stempel original di e compania di seguro.
Mas informacion
Por haya mas informacion tocante impuesto pa vehiculo di motor 2016 riba www.impuesto.aw.
Tambe por manda un e-mail na: info@impuesto.aw.
Gerencia di Departamento di Impuesto
16 di december 2015


text:
Bon bini
Ministerio di Desaroyo Ekonómiko ta duna direkshon na un desaroyo ekonómiko duradero pa Kòrsou. E meta prinsipal ta promové un kalidat di bida haltu i próspero pa tur habitante di Kòrsou. E ministerio ta realisá esaki dor di efektivamente antisipá riba desaroyonan sosial i internashonal, duna servisio optimal i hiba un strategia profundo. E ministerio ta responsabel pa sostené e mundu di negoshi lokal, saka pèrmitnan nesesario i sostené kontaktonan internashonal pa asina atraé invershonistanan ku por sòru pa mas kupo di trabou.
Minister
Último notisia
- PUBLIKASHON DI MANEHO PA NEGOSHINAN CHIKÍ I MEDIANO HUNTU KU LANSAMENTU DI UN WÈPSAIT PA EMPRESARIOriba 9 Òktober 2018
- Qredits Kòrsou a invertí un total di 1 mion den ekonomia lokalriba 11 Sèptèmber 2018
- ÚLTIMO APELASHON PA PASA TUMA PÈRMITNAN KU TA KLAriba 10 Sèptèmber 2018
Ultimo imagen nan audiovisual
-
Kompilashon di Siman di Kultura i Turismo 2017 na MEO
Esaki ta un bista kompilá di selebrashon di siman di kultura i turismo 2017 i tambe dia maritimo den Ministerio di Desaroyo Ekonomiko


text:
Willemstad
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Willemstad ta e kapital i siudat mas grandi di Kòrsou. E tabata tambe e kapital di Antias Hulandes te ku e disolushon di esaki na oktober 2010. Willemstad ta konta ku un populashon di mas o menos 125.000 habitante. E Bahía di Santa Ana ta dividi Willemstad entre Punda i Otrobanda. For di 1886 e Koningin Emmabrug (e brùg di ponton) ta konektá e dos barionan. Awendia mayoria tráfiko ta pasa riba e Koningin Julianabrug.
Willemstad su arkitektura ta un meskla di varios estilo kolonial hulandes i spañó i esaki a logra buta e siudat riba UNESCO su lista di herensia mundial.
Kontenido
Historia[editá | editá fuente]
E spañónan a deskubrí Kòrsou na 1499. Nan lo a yega dia 26 di yüli, dia di Santa Ana, lokual lo splika e orígen di Bahía di Santa Ana su nòmber. Nan a disidí di establesé nan mes na aña 1527.
Na 1634, despues di mas ku shen aña bibá riba e isla, e spañónan a pèrdè Kòrsou na e hulandesnan. Nan a yama e parti ost di Sint Annabaai De punt, na Papiamentu Punta, lokual a bira Punda. E aña despues, 1635, nan a traha Fort Amsterdam pa defendé e entrada di e haf natural. E ta e fòrti mas bieu ku West-Indische Compagnie tabata tin. E stat a desaroyá rònt di e fòrti. Na aña 1707 nan a disidí di establesé un bario nobo na e parti west di Sint Annabaai: Otrobanda. Esaki tabata mirá komo e sentro kultural di e stat.
Riba 30 mei 1969, años di tenshon entre gruponan sosial i derechinan limitá di trahadónan a resultá den un wèlga. Despues ku wèlguista nan a tende ku Wilson Godett, lider di sindikato Algemene Haven Unie, a haña bala, nan a sende Heerenstraat na kandela. Hulanda a manda 300 marinier pa restorá orden na Kòrsou.
Ekonomia[editá | editá fuente]
E haf natural tabata e faktor prinsipal den e desaroyo di Willemstad. Ya den siglo 17, Asiento tabata e sentro di negoshi di katibu. Hende tabata trese katibu di Afrika na Kòrsou pa despues nan bai varios destinashon den Sentro- i Sur Amérika.
Despues di abolishon di sklabitut, e ekonomia di Kòrsou a sufri basta. Hopi hende a emigrá pa otro islanan den Karibe buskando trabou. Hopi di nan a haña trabou riba plantashinan di suku na Cuba. Ta te 1914, aña ku Shell a establesé un refineria nobo den Schottegat, e ekonomia a mehorá. E refineria, mihó konosí komo Isla, a ofrese hopi trabou, pa antianonan ku a emigrá i pa strañeronan di, entre otro, Karibe i Sur Amérika. Den e Segundo Guera Mundial e refineria tabata produsí kerosine pa bombarderonan merikano.
For di añanan 1960 Willemstad su ekonomia a kuminsa depende mas riba turismo.
Deporte[editá | editá fuente]
Basebol tin un presensia fuerte na Willemstad. Hungado di Major League Baseball Andruw Jones (All-star), Jair Jurrjens (Atlanta Braves pitcher), anto Wladimir Balentien (Cincinnati Reds outfielder) tur ta bini for di Willemstad. Pabao Little League a aparese den sinku Little League World Series, ganando na 2004. Na 2008, un ontro team di Pabao Little League a gana e Junior League World Series, despues ku nan a gana e region Latino Merikano, anto despues ganando e region Asia-Pasifiko anto Mexico su kampionan regional pa bira e kampiomn internashonal, anto despues nan a gana e U.S. champion (West Region), Hilo Merikano/LL Nashonal (Hilo, Hawaii), ku 5-2.


text:
Grupo di prensa for di Bèlgika a sera konosí ku Kòrsou
...Ta trata aki di e 3 korantnan mas grandi na Bèlgika...
WILLEMSTAD- 4 di yüni 2015– Ofisina di Turismo di Kòrsou (CTB) konstantemente ta risibí bishita di prensa internashonal riba nos isla. Resientemente CTB a diseñá un programa spesífikamente pa un grupo di periodista for di Bèlgika. Meta di e programa aki tabata pa laga nan sera konosí ku Kòrsou di un manera mas aktivo i ekshibí tur loke Kòrsou tin pa ofresé komo destinashon turístiko.
E grupo a konsistí di 4 miembro di prensa kualnan ta: Lore Callens editor di Libelle, Wim Conings editor di Het Nieuwsblad / De Gazet van Antwerpen / Het Belang Van Limburg, Jo Fransen editor di Weekend Knack i Peter van Hecke editor di Accent Magazine. Libelle ta un revista semanal dirigí riba hende muhé entre 25 i 44 aña, ku un produkshon total di 270.267 kopia ku ta yega na un total di 918.500 lesadó. Miéntras, Het Nieuwsblad / De Gazet van Antwerpen / Het Belang Van Limburg huntu tin un sirkulashon di 537.783 i ta yega na mas ku 1.500.000 lesadó. Ta trata aki di e 3 korantnan mas grandi na Bèlgika. Weekend Knack ta un revista semanal dirigí riba hende hòmber i hende muhé moderno, ambisioso i independiente ku ta produsí un total di 137.786 kopia. E revista Accent Magazine ta keda distribuí den e área turístiko di kosta di Bèlgika ku un produkshon di 50.000 kopia kual ta keda produsí dos biaha pa aña. CTB a hinka un iterinario atraktivo den otro konsistiendo di 5 dia yená ku aktividatnan turístiko ku a inkluí entre otro paseo den sentro di suidat, almuerso den Plasa Bieu, un tour ku kayak den Spaanse Water, paseo den naturalesa, enkuentro ku dòlfein, un rekorido ku buggy i un bishita na Curaçao Winery. Ademas di esaki a duna nan un eksperensia kulinario tambe ku a varia entre almuerso i sena na diferente restorant. E grupo a hospedá durante di nan bishita na Papagayo Beach Hotel.
CTB ta gradisí tur partner pa nan kontribushon na realisashon di e programa.


text:
Barranquilla2018
The 23rd Central American and Caribbean Games were held in Barranquilla, Colombia.
Total of 28 athlets from Aruba participated at this event
-
Barranquilla2018
Team Damas Bowling ta ricibi nan medaya
Momento cu TeamAruba Bowling ta ricibi na medaya di Brons na Cali, Colombia.Read More »
-
Barranquilla2018
Interview Team Damas Bowling
Interview cu e damas nan di Bowling cu a gana Medaya di Brons pa Aruba.Read More »
-
Barranquilla2018
Renze a start awe na Puerto Velero
Triathlon su turno a yega awe y Renze Postma tabata cla pa competi na Puerto Velero den e Weganan Centroamericano…Read More »
-
Barranquilla2018
MOMENTO HISTORICO PA ARUBA
MOMENTO HISTORICO PA ARUBA E deporte di bowling a inicia ayera cu e parti di Team Femenino na Cali, Colombia…Read More »
-
Barranquilla2018
Kyra y Abigail a participa den Duo Liber
Nos ta comparti cu boso mas di e rutina di Kyra Hoevertsz como tambe Abigail de Veer den e Duo…Read More »
-
Barranquilla2018
Medaya di Brons den Duet
Abigail de Veer y Kyra Hoevertsz ta conta di nan Medaya di Brons den DuetRead More »
-
Barranquilla2018
Elias y Yannick ta conta di nan participacion na Cali
Elias Halabi y Yannick Roos ta conta di e Weganan Centroamericano y Del Caribe.Read More »
-
Barranquilla2018
Jonathan, Valentino y Chris ta conta di Cali
Jonathan Bremo, Valentino Jacobs y Chris Figaroa ta conta di nan experiencia na e Weganan Centroamericano y Del Caribe.Read More »
-
Barranquilla2018
Competencia di Bowling Masculino a termina
Despues di 5 dia di competencia, awe a finalisa e competencia di Bowling masculino Awe na Cali, Colombia a tuma…Read More »
-
Barranquilla2018
Brons pa Kyra y Abigail
E duo di natacion artistica Kyra Hoevertsz y Abigail de Veer ta logra medaya di brons den Duo Liber aki…Read More »


text:
Diasabra atardi, 10 di maart, atleta olímpico di Taekwondo, Mónica Pimentel gana medalla di brons durante e torneo G1 Open di México, na Ciudad di Monterrey.
Apenas un par di dia atrás, Mónica a logra clasifica pa Weganan Centroamericano di Barranquilla, Colombia 2018.
Aruba Taekwondo Bond ta yama danki na tur e personan e instancia cu a hasi posibel el logro aki.
Hopi Pabien Monica Pimentel y su Coach Teófilo Rodríguez.
ATLETA DI TAEKWONDO MONICA PIMENTEL A BRONS NA G1 OPEN DI MEXICO.
Diasabra atardi, 10 di maart, atleta olímpico di Taekwondo, Mónica Pimentel gana medalla di brons durante e torneo G1 Open di México, na Ciudad di Monterrey.


text:
Huidige artikelen
Artikelen uit september 2014
24-9-2014 - Diamars awor ta ultimo dia cu por entrega e plachinan di number di vehiculo cu no ta den uzo
Pa haya posibel dispensacion di impuesto pa di cuater kwartaal
Lees meer...
23-9-2014 - Diamars awor ta ultimo dia pa paga e ultimo kwartaal di impuesto di vehiculo di motor 2014
Pa dia 1 oktober tur vehiculo mester tin e plachi chikito
Lees meer...
23-9-2014 - Diamars awor e siguiente termino di pago di grondbelasting 2014 ta caduca
5-9-2014 - Na oktober lo duna ayudo pa yena e formulario di inkomstenbelasting 2013
Ta conseha pa cuminsa prepara tur documento y informacion
Lees meer...


text:
Awo bo por cumpra weganan di Lotto Online
Awo bo por cumpra weganan di Lotto Online
ORANJESTAD, Aruba – 12 di juni, 2018: Durante un conferencia di prensa bon atendi, Lotto, E Loteria di Aruba a anuncia cu e ta introduci un canal adicional, y nobo, pa cumpra pa e weganan di Lotto: Lotto Online. Lotto Aruba a cuminsa cu benta manual na aña 1984. Na 1999 a bai over na un systema automatisa, Secura. Awo despues di 19 aña Lotto ta introduci un canal adicional y innovativo na su clientenan. Awendia tin un grupo grandi cu ta hasi uzo di technologia moderno pa hasi compra y Lotto ta contento di por ofrece e mercado aki un punto di benta online pa cumpra y hunga Lotto, esta via smartphone, tablet of computer. Esaki sigur ta un punto di benta adicional y moderno cu lo completa e manera di ofrese e weganan di Lotto.
Pa por cuminsa hunga online mester subi www.lottoaruba.com click riba e tab Play Now y traha un cuenta, despues di aprobacion e hungado mester pasa cerca un rebendedo pa pone fondo riba su cuenta, esaki ta e asina yama: Top Up. Tene cuenta cu pa traha un account tin algun rekisito cu mester cumpli cune pa ricibi aprobacion, entro otro cu e hungado mester tin 18 aña of mas y tambe mester upload un ID valido. Asina cu bo cuenta wordo aproba e systema automaticamente ta kita bo ID for di e systema. Si no ta desea di upload ID, por pasa tambe na oficina principal di Lotto na Paardenbaaistraat 10, Oranjestad, cu bo ID. Despues di aprobacion e hungado por cuminsa agrega fondo na su cuenta. Tin dos manera pa Top Up bo cuenta: 1. Pidi e rebendedo pa manda e fondo direct na bo cuenta. Den e caso aki bo ta duna e rebendedo bo codigo di hungado. Of, e rebendedo ta print un ticket cu un number serial y abo mes ta Top Up bo cuenta. E sumanan cu bo por kies pa Top Up ta Afl. 5, Afl. 10, Afl. 20, Afl. 25, Afl. 50, Afl. 100, Afl. 250, Afl. 500 y Afl. 1000.
Tur e weganan di Lotto ta na benta Online, nos ta papia aki di Catochi, Big 4, 1-OFF, Zodiac, Wega di Number Korsou, Lotto Di Dia, Lotto 5, Mini Mega y Mega Plus. Naturalmente pa e weganan di cuatro cifra tin e opcion pa hunga Merdia y Anochi online tambe. Bo por hasi uzo di e opcion di Multi Draw, esta keda cu bo numbernan den wega pa proximo sorteonan. Ta importante pa menciona cu benta online di Lotto, E Loteria di Aruba ta pa mercado local so, no ta pa mercado internacional.
Kico bo ta warda? Habri bo cuenta y cuminsa cumpra Lotto Online. Pa cualkier pregunta por tuma contacto via email na info@arubalottery.com of na telefon 525-7555.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Y awo bor cumpra Lotto Online tambe. Cumprando Lotto bo ta contribui na deporte riba nos isla. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
NB: E prijsnan ta suheto na cambio den e tarifa di compra di e vacuna.
Suministro di Vacuna pa ora di biaha
Descripcion
Ta duna vacuna na:
- Biaheronan: persona cu ta biaha pa un teritorio cu ta endemico pa cierto malesa (e malesa ta caracteristico di e pais). Un ehemplo di esaki por ta Keintura Geel;
- studiante cu ta bay studia den exterior;
- persona cu a pidi un visa pa Merca.
Unda pa pidi'e? / Mas informacion na
Servicio pa Combati Malesa Contagioso (Dienst Besmettelijke Ziekten)
Cuanto e ta costa?
Kico mi tin di hiba cu mi?
Buki geel di vacuna (si tin’e)
Zie ook


text:
-
Contact
- lionel_326@hotmail.com
Dikon tin mas hende muhé ta haña Alzheimer kompará ku hende hòmber?
Reading Time: 4 minutes
Nan ta bisa ku tur problema di hende muhé ta pa falta di hende hòmber. Por ehèmpel: “MENstruation”, MENtal breakdown”, “MENopause”. Awor parse ku hopi hende muhé tin un problema mas ku no tin nada di haber ku hende hòmber. Esei ta Alzheimer. Alzheimer si no ta kuminsá ku “MEN”.
Hinter e luna di Yüni tabata “Alzheimer Awareness Month”, anto sientífikonan ta studiando e motibunan pa saka afó ta dikon tin mas tantu hende muhé ta haña Alzheimer kompará ku hende hòmber.
Mas ku dos tersera parti di merikanonan ku tin Alzheimer ta hende muhé. Sientífikonan ta puntra nan mes si esaki ta pa motibu ku hende muhé tin mas chèns pa haña Alzheimer, òf pasó muhé ta biba mas largu ku hende hòmber?
Den un estudio resien di Alzheimer Association, na edat di 65 aña hende muhé tin 1 riba 6 chèns pa haña Alzheimer. Serka hende hòmber e ta 1 riba 11. E parti difísil ta pa saka afó si esaki ta pa motibu ku hende muhé ta biba mas largu ku hende hòmber.
Segun profesor di University òf Southern California, Roberta Diaz Brinton, edat ta e faktor di mas grandi pa desaroyo di Alzheimer, anto hende muhé ta biba ku un promedio di kuater pa sinku aña mas largu ku hende hòmber, anto nos sa tambe ku Alzheimer ta kuminsá 20 aña promé ku e keda diagnostiká.
Brinton ta investigando ku si menopousa ta hasi e muhénan mas vulnerabel pa Alzheimer. Tin evidensia ku unabes Alzheimer keda diagnostiká, serka hende muhé e ta desaroyá hopi mas lihé ku serka hende hòmber. E seleber di e hende muhé ta redusí di tamaño hopi mas lihé.
Investigadónan di Stanford University a saka afó ku hende muhénan ku tin e gene “ApoE-4” den nan kurpa, kual ta un gene ku ta subi riesgo di Alzheimer, tin dos bia mas tantu chèns pa desaroyá Alzheimer. E motibu no ta presis muchu kla. Kisas ta e forma ku e gene aki ta interaktuá ku e hormona estrogen.
Informashonnan di un otro estudio ta sugerí ku hende hòmber ta muri di malesanan di kurason promé ku nan yega edat di 65. Anto esunnan ku no a muri, probablemente tin un kurason den bon estado, kual ta proveé protekshon kontra di Alzheimer. Otro faktornan manera obesidat, kolesteròl, diabétis, i tur kos ku ta hasi daño na e arterianan ta subi rísiko di Alzheimer.
Dor di menopousa, e hende muhé su kurpa no ta produsí mesun tantu estrogen. Algun muhé ta tuma terapia di estrogen pa pone mas balanse den nan kurpa, pero parse ku e terapia aki despues di edat di 65 tambe ta subi rísiko di Alzheimer.
Alzheimer no ta kuminsá ku MEN, pero den un komentario un persona a skibi ku hende muhé ta haña Alzheimer pa hende hòmber su falta. Ke men tòg e hòmbernan no a skapa!
Si hende muhé tin mas chèns di haña Alzheimer ku hende hòmber, kisas ta pasó nan ta pleita muchu. Si e hòmber yega kas lat, ta pleitamentu, si e yega kas trempan, ta pleitamentu. Si e sali su so ta pleitamentu, e keda sin sali, ta pleitamentu. E bisa A, ta pleitamentu, e bisa B, ta pleitamentu. E keda sin bisa nada tambe ta pleitamentu. Anto probablemente ta pa e motibunan ei mes e hòmbernan ta muri mas trempan tambe. E ta kansa di tantu pleitamentu. (Ta ami ta pensa mi kos ya….)
Fuente: CBSnews
Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
Korte a disidí na fabor di Minister di Hustisia den kaso di nombramentu di notario
Resientemente Gobièrnu di Kòrsou a nombra tres notario nobo na lugá di tres notario ku a baha ku penshun. Un di e nombramentunan aki a trese sierto inkietut serka un grupo grandi di notario na Kòrsou. Den un karta dirigí na Minister di Hustisia, señor Quincy Girigorie, fin di yüli último, un grupo di ‘kandidaat- notaris’ a splika nan inkietut enkuantu e nombramentu aki. Na inisio di e luna aki, Minister di Hustisia a kontestá e karta, splikando e prosedura pa nombra notarionan i e echo ku su desishon tabata kompletamente di akuerdo ku lei. E grupo di ‘kandidaat-notaris’ a opta pa bai Korte a base di e desishon ku Minister a komuniká i djabièrnè último korte a tuma desishon na fabor di Minister di Hustisia.
Den luna di ougùstùs último, Minister di Hustisia a informá komunidat ku un grupo di ‘kandidaat-notaris’ a entregá un petishon segun prosedura di LAR (Landsverordening Administratief Rechtspraak) kontra di e nombramentu di señor Moerdijk. E petishon a keda tratá dor di Korte den prome instansia, dia 17 di sèptèmber último. Djabièrnè, 28 di sèptèmber Korte a tuma su desishon despues di a skucha tur partido. Den su desishon, Korte a sostené e punto di bista di Minister Girigorie, konkluyendo ku e desishon tumá dor di Gobièrnu a sosodé di akuerdo ku e prosedura stipulá pa lei i e nota en kuantu nombramentu di notarionan. Tumando esaki na kuenta, Korte a yega na e desishon ku e apelashon na Hues mester wòrdu deklará no atmisibel. Esta ku apelashon di e nombramentu aki segun prosedura di LAR no ta posibel.
Di akuerdo ku lei, e kandidatonan tin seis siman pa apelá e desishon.


text:
Promoshon pa Kòrsou durante ‘Caravana 2017’
...A bishitá Medellín, Cali i Bogotá...
WILLEMSTAD- 18 di òktober 2017 – Resientemente Ofisina di Turismo di Kòrsou (CTB) kompañá pa su partnernan a bishitá Colombia kaminda a topa ku agentenan di biahe i mayoristanan na Medellín, Cali i Bogotá durante e di dos edishon di ‘Caravana’. A topa ku alrededor di 80 agente di biahe i mas di 200 mayorista. ‘Caravana’ ta un roadshow diseñá dor di Avianca pa promové un destinashon spesífiko; den e kaso aki tur atenshon tabata riba Kòrsou i su produkto turístiko.
Na Medellín i Cali a topa ku 80 agente di biahe di Avianca. E seshon di kapasitashon kombiná ku un desayuno pa e agentenan di biahe a keda masha bon risibí. Durante di e desayuno nan por a interkambiá ku representantenan di e hotèlnan ku a forma parti di e roadshow. E meta prinsipal tabata pa informá e agentenan di biahe di Avianca riba e produkto ku Kòrsou tin di ofresé i presentá diferente pakete atraktivo di e hotèlnan partisipante.
Tambe a organisá un almuerso pa mayoristanan den kual a presentá e portafolio di e hotèlnan ku a kompañá CTB durante e ‘Caravana 2017’. Alrededor di 60 mayorista a bishitá e almuerso na Medellín, 38 na Cali i 110 na Bogotá. Durante di e enkuentro a elaborá tambe riba strategianan di benta pa Kòrsou. Kòrsou a demostrá di ta un destinashon ideal pa vakashon pa turistanan for di Colombia. E partnernan ku a kompañá CTB durante di e roadshow na Colombia tabata: City Suites Curaçao, Santa Barbara Beach & Golf Resort, Papagayo Beach Hotel, Acoya Hotel Suites & Villas, Sunscape Curaçao Resort, Spa & Casino, Kura Hulanda Lodge & Beach Club i tambe Business Serenity.


text:
Atletanan hubenil di beach volleyball lo atende campo di entrenamento na Corsow.
Oranjestad, Aruba 25 di juni 2018. Nos atletanan hubenil femenino y masculino di beach volleyball tin varios luna ta preparando nan den forma intensivo pa e weganan clasificatorio 2018 CAZOVA Youth Olympic Games. E weganan clasificatorio lo tuma lugar na Aruba mes unda varios pais den nos region lo bini cu nan miho dos atletanan y bataya pa un puesto di clasificacion. Aruba Volleyball Association ta masha contento di por host e competencia di beach vollleyball y pa e motibo aki tambe a percura pa nos dos seleccion nan ta e miho forma posibel prepara. Den e cuadro aki Aruba Volleyball Association a dicidi pa manda e cuater atletanan hubenil Mali Rafini, Kayla Arends, Brian Howell y Raibiently Mercalina pa un campo di entrenamento na Corsow como parti di nan preparacion pa dicho torneo na Aruba. Na Corsow, e cuater atletanan lo ta bou guia di entrenador internacional renombra Augusto Sabbatini di Brazil cu ta afilia na NORCECA. Ta bon pa bisa tambe aserca cu na banda cu e atletanan lo atende e campo di entrenamento aki nan lo hunga varios weganan di fogeo contra ekiponan pa asina midi nan nivel di competencia. E atletanan Mali y Kayla lo hunga e clasificacion femenino mientras Brian y Raibiently lo hunga e clasificacion masculino. Hunto cu e atletanan lo biaha tambe coachnan Irald Phelipa y Elmerlindo Robles de Medina.
E cuater atletanan di beach volleyball Kayla Arends y Mali Rafini(femenino) y Brian Howell y Raibiently Mercalina(masculine) lo tin un compromiso grandi e dianan 7 y 8 di juli proximo unda nan lo competi den e 2018 CAZOVA Youth Olympics Games Qualifying Round cu lo tuma lugar aki na Aruba. Manera nos a bia anteriormente e cuater atletanan aki tin varios luna ta entrena y prepara pa e competencia internacional di beach volleyball aki cu lo conta cu participacion di US Virgin Island, Haiti, Jamaica, Trinidad and Tobago y Surinam.
Stichting Sportsubsidie Aruba a subsidia e cuater atletanan di beach volleyball hunto cu nan coachnan pa nan por atende e campo di entrenamento na Corsow.
Cumprando weganan di Lotto, e Loteria di Aruba bo ta contribui na deporte riba nos isla. Meta di St. Fundacion Lotto pa Deporte ta pa organisa loteria, cambia bida di su hungadonan y na mes momento inverti den deporte local pa medio di donacionnan na Stichting Sportsubsidie Aruba.


text:
van Heydoorn – MFK: Gabinete Whiteman ta sigui neglishá maneho di deporte
E biaha aki ta turno di e deporte natashon, ku ta víktima awor di mal maneho
Te ku dia di awe gabinete Whiteman, no a hasi reparashon nesesario na e pisina di SDK ni na pisina Benny Leito. Den un bishita ku nos a realisá na e dos komplehonan aki, nos por a konstatá ku no tin ningun avanse den konstrukshon i/òf reparashon ta tumando lugá pa e pisinanan aki por funshoná di forma optimal.
Na e pisina di SDK nos a konstatá ku e area ku ta kondusí na e pisina aki ta kompletamente sera i no tin ningun trabou ta tumando lugá pa asina por pone e pisina aki operashonal bek. Despues di a bishita e pisina na SDK, nos a hasi un bishita na pisina Benny Leito na Rif. Nos a konstatá ku na pisina Benny Leito di e dos pisinanan ta un di nan so ta operashonal, pero e kolo di e awa ta mustra hopi sushi. Esaki ta trese preokupashon serka nos, pa e awa aki no ta kontaminá manera tabata e kaso ku e pisina na SDK i kousa malesa serka e hóben nan ku ta hasi uso di e pisina aki.
Grandi tabata nos sorpresa na pisina Benny Leito, ora nos a tuma nota ku di e dos pòmpnan ku tin pa distribuí i limpia e awa den e dos pisinanan na e kompleho aki, unu ta funshoná i e otro ta daña. E pòmp ku ta funshonando ta un “Bòm di Tempu” ku un ora pa otro por eksplotá. Hinter e sistema di pòmp aki ta frusa, di un forma ku ta imposibel pa hasi reparashon. Gobiernu mester laga remplasá e pòmp aki, pa evitá kualkier desgrasia i pa mayan nos no lamentá.
For di òktober di aña pasa mayornan a bati alarma, i for di nan propio saku mayornan a kubri gastunan pa laga un laboratorio na Hulanda analisá e awa di e pisina na SDK. E análisis aki a revelá ku e awa tabata kontaminá ku bakteria, i tabatin muchanan ku e bakteria aki a afektá i te awe e muchanan aki ta bou di tratamentu médiko. Durante reunion di presupuesto, desèmber aña pasa e dos minister nan enkargá ku deporte a primintí ku lo atendé e problemátiko aki, pa e deportistanan no wòrdu perhudiká. Awe despues di seis luna e situashon a keda meskos i pa e próksimo lunanan lo no bin un solushon pa e deportistanan aki i pa e skolnan ku ta hasi uso di e pisinanan aki tampoko.
Ta duele pa nos konstatá kon e gobiernu aki a neglishá deporte, e negligensia aki sigur no ta sirbi interes di nos deportistanan. No ta deporte di natashon so a wòrdu perhudiká durante di e último kuater aña nan aki, pero hinter e kadena deportivo a bin ta sufri pa desishon nan emoshonal i ku tabatin komo úniko meta pa tuma represaya kontra sierto dirigentenan deportivo. E represayanan aki a traha di forma kontrali i esnan ku a wòrdu perhudiká ta nos deportistanan, hóbennan ku tin e deseo pa progresá i sobresalí den e deporte ku nan ta praktiká ta esnan ku awe ta e víktimanan di desishon nan aki.
Den e korto tempu di eksistensia di FDDK nos por konstatá ku e úniko kos ku a kambia pa deporte na Kòrsou ta e nòmber di e organisashon enkargá ku deporte, e fundashon nobo aki su man i pia ta mara meskos ku tabata e kaso ku Sedreko i Fundashon Fasilidat nan Deportivo Kòrsou. Nan no tin sufisiente finansa i outoridat pa por aktua den tipo di situashon nan manera esun di e dos pisinanan aki i tambe den desaroyo general di deporte aki na Kòrsou.
Pa medio di esaki frakshon di MFK kier hasi un apelashon riba gobiernu di Kòrsou, ku tin dos minister enkargá ku deporte, pa resolvé e situashon di e pisinanan aki pa asina e deportistanan por praktiká nan deporte preferí mas pronto ku ta posibel. Ta un inhustisia ta kometiendo kontra di e hóben nan aki, ku tur dia di nobo ta lamentá ku nan no por praktiká.
Na nòmber di frakshon di MFK,
Sr. Sithree “Cey” van Heydoorn
Miembro di Parlamento pa MFK


text:
Sin un periodo di grasia pa tira sushi afó, tirando sushi gratis na landfillnan di Gobièrnu, Kòrsou no ta bai bira limpi
No opstante tur akshon di limpiesa di diferente organisashon nan i tambe nos di Fundashon Gerrit Schotte i MFK, ku a rekohé 1.5 mion kilo di sushi na 2016, nos no ta logrando e meta
Kòrsou awe ta konta ku mas di 70 landfill klandestino rònt Kòrsou, a keda demostrá ku si no bin un akshon di limpiesa nashonal kaminda nos sosiedat kompleto ta drenta den akshon pa limpia rònt Kòrsou i ku nos por kore yega Landfill di Gobièrnu i tira sushi afó pa un periodo di grasia sin ningun gasta envolví, nos lo sigui hiba awa laman. Den kurso di e luna aki ta inisiá diferente akshon di limpiesa rònt Kòrsou. Esaki den kuadro di nos obligashon síviko pa no solamente mantené Kòrsou limpi, pero tambe pa protehé nos komunidat kontra di sanguranan ku lo por okashoná kualkier malesa na nos dushi abitantenan.
Na aña 2016 e akshon di limpiesa ku Fundashon Gerrit Schotte i MFK yama “I Love Curacao Clean” i boluntarionan a inisiá dia 4 di mart 2016 a yega na e sifra rèkert di 1.5 mion kilo di sushi depositá na landfill Mal Pais durante trabounan 7 luna largu (Riba e tabla athunto por mira e kantidat di sushi ku a wòrdu rekohé i den kua area di Kòrsou).
Te kaminda tabata posibel a duna un man i hasi posibel pa e mini-landfill nan aki a wòrdu limpia i krea un ambiente mas saludabel pa esnan ku ta abitá serka di e sitionan aki kaminda sushi nan ta wòrdu depositá i ku por tin komo konsekuensia brote di sanguranan ku ta sumamente peligroso pa salu di e ser humano. Pero manera nos a indiká nos a hiba awa laman, paso e situashon ta meskos òf mas malu awe.
Pa e akshon ku ta bai kuminsá awor, ta imperativo pa gobiernu i Selikor realisá ku e proyekto aki ta pa bunitesa di Kòrsou i tambe pa bienestar i salú di nos pueblo di Kòrsou. Konsekuentemente nos kier hasi un apelashon riba tantu gobiernu i Selikor pa bini ku un periodo di grasia pa por depositá sushi nan rekohé na landfill nan di Gobièrnu manehá dor di Selikor.
Ademas si no atendé ku e proyekto pa kombertí sushi den koriente. Lo kontinuá basha sushi i tapa esaki, loke ta un proseso robes den e tempu moderno ku nos ta biba aden. For di Febrüari 2011 a indiká ku mester kuminsá kima sushi den fòrnu nan ku ta kombertí esaki den koriente, tur kalkulo ya a wòrdu hasi i sa eksaktamente kuantu koriente lo por generá i na preis barata, pero den e último 6 añanan a laga e proyekto aki drumi.
MFK ta proponé tambe pa Gobièrnu bini ku un maneho pa duna insentivo na nos pueblo ora e trese su sushi na e lugar korekto.
Pa por tin un solushon duradero mester tin un periodo di grasia i kambia maneho di sushi pa sushi ku lo ser kima den fòrnunan ku ta kombertí esaki den koriente barata pa e ret di koriente di nos pais.
Gerrit F. Schotte
Miembro di Parlamento
Lider di Frakshon


text:
Orashon djadumingu 3 di yüni 2018
‘Riba promé dia di fiesta di pan sin zürdeg, ora ta mata e lamchi pa sena di Pésag, Hesus su disipelnan a puntr’É: ‘Unda Bo ke pa nos bai prepará sena di Pésag pa Bo kome?’ Hesus a manda dos disipel bai i ordená nan: ‘Drenta siudat. Aya boso lo topa un hòmber ku ta karga un tinashi di awa; siguié. Bisa doño di e kas kaminda e drenta: “Maestro ta puntra: unda e kamber kaminda Mi por tene sena di Pésag ku mi disipelnan ta?” E doño di kas lo mustra boso un kamber grandi ariba, mueblá i kla prepará kaba; ei boso mester prepará tur kos pa nos.’ E disipelnan a sali bai drenta e siudat, kaminda nan a haña tur kos manera Hesus a konta nan; nan a prepará sena di Pésag. Miéntras nan tabata kome, Hesus a kohe pan; El a gradisí Dios, kibra e pan i duna su disipelnan. ‘Tuma, esaki ta mi kurpa,’ El a bisa. Despues El a kohe un kopa di biña, yama Dios danki i pasa e kopa pa nan i tur a bebe for di dje. El a bisa: ‘Esaki ta mi sanger, ku ta konfirmá e aliansa; , e sanger ku lo ta dramá pa hopi hende. Mi ta sigurá boso ku lo Mi no bebe biña mas te dia Mi bebe biña nobo den reino di Dios.’ Despues di a kanta himno, nan a sali pa Seru di Oleifi. ‘ Marko 14:12-16,22-26


text:
Komishon Fiho di Hustisia a interkambiá ku team di maneho i representantenan di klientenan di SDKK.
Willemstad- Dia 20 di sèptèmber 2018 Komishon Fiho di Hustisia di Parlamento a keda risibí pa e team di maneho di SDKK (Sentro di Detenshon i Korekshon Kòrsou), esaki e kuadro pa tin mas interkambio di informashon i asistensia di Parlamento, kaminda ta nesesario, den e kadena hudisial. E team di maneho a hasi un presentashon na e miembronan di komishon ku tabata presente di e diferente areanan i retonan finansiero, material i laboral ku e instituto aki ta konfrontá tantu riba tereno di preparashon, ehekushon i kontinuidat riba e diferente aspektonan ku SDKK tin ku deal kuné tur dia di nobo pa tene e instituto aki ‘ up and running’. Ademas a deliberá riba e aspekto legislativo i e atenshon pa ku nesesidatnan di e klientenan di SDKK tambe a keda ampliamente ilustrá. Despues di risibí un rekorido na un parti di e instalashonnan di SDKK kaminda miembronan a mira klientenan tumando algun kurso, riba petishon di komishon, e miembronan presente a sinta ku algun kliente den nan kalidat komo representante di e diferente blòknan den SDKK. Durante e interkambio aki e representantenan a trese diferente punto di atenshon dilanti riba e.o. tereno di infrastruktura, atenshon personal, enseñansa i salubridat. Tambe e akoplashon na e merkado laboral i integrashon bek den nos sosiedat despues ku e klientenan bandoná SDKK a keda ampliamente diskutí. Mirando e importansia di e instituto aki i tur e diferente puntonan ku a keda pendiente e palabrashon a keda hasi ku komishon lo hasi su esfuerso pa bini bek SDKK promé ku fin di aña 2018. Komishon ke gradesí e team di maneho di SDKK pa risibí i interkambiá ku nos i tambe pa duna e oportunidat na e representantenan di klientenan di SDKK pa interkambiá ku miembronan presente riba nan puntonan di interes.


text:
Charla grátis: “PROBLEMA KU DRUMIMENTU” Djamars 14 di OUGUSTES 2018 na Sentro di Bario Souax
Fundashon Pro Souax, Sentro di Bario Souax i Sentro Médiko Souax ta anunsiá na habitante di barionan di Souax, Gato i bisindario i tur otro interesado, ku djamars awor 14 di ougùstes lo tin otro interesante charla riba salú i kuido di salú. E luna aki, e tópiko ta: PROBLEMA KU DRUMIMENTU.
Un i tur ta keda invitá pa bin tende Dr. Oliva splika kiko ta INSOMNIA òf “Problema ku drumimentu”.
Entre otro e lo papia riba kiko lo por ta kousa di problema ku drumimentu; señalnan i simptomanan ku ta indiká ku un persona tin problema ku drumimentu.
Tambe Dr. Oliva lo amplia riba e tiponan di insomnia mas komun, posibel tratamentunan i di ki forma e persona ku tin problema ku drumimentu lo por yuda su mes. E charla ta tuma lugá na Sentro di Bario Souax. Orario di e charla ta di shet’or pa mitar di nuebe di anochi. Entrada ta grátis. Durante e charla lo tin amplio oportunidat pa hasi pregunta.
Fundashon Pro Souax ke animá tur habitante di bario di Souax i Gato pero tambe otro interesadonan
pa asistí na otro charla interesante riba bo salú i kon kuida bo salú.
Charla riba salú i kon kuida bo salú
Tópiko :”PROBLEMA KU DRUMIMENTU”
Oradó : Dr. Octavio Oliva
Dia : Djamars 14 di OUGùSTES 2018
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRÁTIS


text:
Reklamo di nos komunidad riba DATA di celular 3G / 4G / LTE ta kaba muchu lihé
Reguladó (BTP&U) no tin kontrol riba data ku kompanianan di telekomunikashon ta ofresiendo na usuarionan
Frakshon di Movementu Futuro Kòrsou (MFK), despues di a keda aserka dor di diferente hóben i mayornan, ku e reklamo ku Data (Internet) ku nan ta kumpra riba telefòn mobil ta kaba hopi lihé, nos a bai wak e situashon aki mas a fondo i a konstatá lo siguiente;
BTP&U ku ta e reguladó pa entre otro telekomunikashon, no tin kontrol ni riba e kantidat di MB i tampoko e preis ku ta wòrdu ofresé na usuarionan di UTS i Digicel pa uso di Data. Ku otro palabra BTP&U no ta kontrolá na e momentunan aki, si e preis ku ta wòrdu kobra i tambe e kantidat si e MB (data) ku un kliente ta risibí ta korekto.
Tin algun telefòn mobil ku ta bin ku un app, kual ta permití e usuario pa kontrolá su uso di Data. Debí ku e app aki ta un app general, BTP&U mester laga hasi un investigashon si e “parameter” nan ku e app aki ta uza pa registrá uso di data ta kuadra ku e “parameter” nan ku ta wòrdu usa pa UTS i Digicel i òf nan mes komo reguladó di telekomunikashon. Kisas e dos kompanianan aki mester laga traha nan propio app i pa despues ku reguladó kontrolá i sertifiká esaki, e app por wòrdu pone na disposishon di e usuarionan, pa asina nan por tin kontrol riba e uso di e Data ku nan ta kumpra.
Si mira loke UTS i Digicel ta ofresé na nan klientela, bo ta ripara mesora ku tin un diskrepansia den MB i preis. I ta e diskrepansia aki, ta un di e aspektonan ku BTP&U mester kuminsa investigá i splika dikon tin e diferensia aki. E kliente ku ta kumpra su data mester wòrdu garantisá ku e preis ku e ta paga ta ekivalente na e kantidat di MB ku e ta risibí. Meskos tambe e mester por kontrolá uso di e data ku e ta risibí for di e kompania di telekomunikashon.
Uso di e diferente aplikashon manera “Whatsapp”, “Instagram”, “Facebook”, Twitter etc etc pa medio di Data (Internet) i yamadanan di telefòn hasiendo uso di Internet (IP) ta kresiendo di un forma rápido, debí ku tur hende ta buska e medio mas kumbiniente ku e mundu teknológiko ta ofresé pa spar sen. I no ta nada straño pa Frakshon di MFK ku entradanan di UTS a bin ta kai atras nos a indiká esaki hopi aña pasa kaba. Ta pesey tambe na aña 2003 e gobièrno di Antias e tempu ey a indiká na UTS ku e monopolio di liña fiho lo termina den 10 aña paso e kompetensha lo bini for di diferente angulo i liña fiho via kabel lo bira opsoleto i esaki a sosode tambe.
Pero durante di e último 10 pa 15 añanan ku a transkurí, UTS no a hiba un maneho antisipando riba e desaroyonan teknológiko pa asina por a kontrolá e pèrdidanan ku e kompania lo por hiba. Mas bien UTS a drumi riba e desaroyonan i otronan ku a drenta den merkado despues, si a implementa e teknologia nobo nan aki i na preis nan mas kumbiniente.. Si tin un kos ku nos tur por ta sigur di dje ta, ku den próksimo añanan ku ta bai bin, nos lo bai eksperensia hopi kambio teknológiko mas, ku lo bai afektá entradanan di kompanianan di telekomunikashon pero tambe e forma ku e usuario lo bai komuniká ku otro.
Nos ta spera ku Gobièrno lo aktua rápido riba e aspekto di adapta lei pa por kontrola/regula DATA tambe, ku ta un preokupashon grandi serka e usuarionan. Si Gobièrno no duna oido na e preokupashon aki di Pueblo, nos di Parlamento lo tin ku prepara un proposishon pa trese e kambio aki den lei di telekomuniakshon, pa asina garantisa ku hoben i mayornan i tur usuario ta risibi e Data ku nan merese di risibi i na e preis pagabel kompara ku merkadonan regional. .
Na nòmber di frakshon di MFK.
Sithree A. van Heydoorn
Miembro di Parlamento
(+5999) 540-9714
Kòrsou, 24 yanüari 2016
#MFK2016 #KAMBIO2016 #GFS2016 #SVH2016 #KAMBIOSIGUR2016


text:
INTERNASHONAL – Aki ta sigui e notisianan mas relevante di posibel transakshonnan i transferensianan ku a keda realisá den futbòl internashonal.
Pa loke ta e último weganan di fogeo na Spaña Real Madrid ta gana di AC Milan i Atlétiko Madrid ta kai kontra Internazionale
MADRID – Den loke tabata e último wega di fogeo promé ku nan temporada regular ranka sali, e tòp ekiponan di Madrid i Milaan a enfrentá otro na Madrid preparando asina pa nan próksimo kompromisonan. Tabata e ekipo di Real Madrid ku ta gana ku skor di 3-1 di e ekipo AC Milan. Den otro enkuentro amistoso komo parti di nan preparashon, tabata e ekipo di Atlético Madrid ku a enfrentá e ekipo di Italiano Internazionale i ta kai vensí ku skor mínimo di 0-1. E enkuentro entre e ekipo di Real Madrid i AC Milan a tuma lugá den stadion Santiago Bernabéu i tabata bálido pa e trofeo Santiago Bernabéu. Benzema, Bale i Mayoral tabata esnan ku a skor pa Real Madrid miéntras ku Gonzalo Higauin a skor su promé gol pa AC Milan. Pa loke ta e enkuentro entre e ekipo di Atlético Madrid i e ekipo di Internazionale, esaki a tuma lugá den e stadion Wanda Metropolitano na Madrid i tabata Lautaro Martínez ku ta skor e úniko gol di e enkuentro.
Durante e di 47 edishon Valencia ta gana e Trofeo Naranja pa di 28 okashon
VALENCIA – Tabata djasabra anochi ku e ekipo di Valencia, durante di e di 47 edishon di e Trofeo Naranja, ta gana esaki pa di 28 okashon, bálido pa e último wega di preparashon. E ekipo dirigí pa e entrenado Marcelino García Toral, den un stadion Mestalla kompletamente yená ku fanátiko (40.000) ta logra un viktoria ku skor di 3-0 kontra di e ekipo aleman Bayer Leverkusen. Santi Mina, Rodrigo i e debutante di diesshete aña Kangin Lee tabata esunnan ku a skor pa Valencia.
Un desishon ku e futbolista lo a tuma basta tempu kaba Gerard Piqué ta retirá for di selekshon nashonal
SPAÑA – Gerard Piqué lo no bolbe mira akshon pa e selekshon di Spaña mas. E defensor di 31 aña di Catalonia resientemente a anunsiá su desishon na e entrenadó nobo Luis Enrique ku e lo stòp komo hungadó di e selekshon nashonal. “Mi a papia ku Luis Enrique i mi a splik’é ku ta pa basta tempu kaba mi a tuma mi desishon”, asina Piqué a komentá na prensa. “Mi a pasa un periodo hopi dushi ku e selekshon, unda ku mi tabatin e oportunidat di konkista un título oropeo i mas ku tur kos un título mundial. Awor mi ke pone tur atenshon pa e ekipo di Barcelona”, segun Piqué a splika
Premier League Liverpool ta start temporada ku goliada riba West Ham United
LIVERPOOL – E ekipo di Liverpool a start nan temporada bálido pa e Premier League ku un tremendo goliada 4-0 riba e ekipo di West Ham United. Tabtu Virgil van Dijk i Georginio Wijnaldum a hunga e wega kompletu pa e ekipo di The Reds, ku e temporada aki ta bai pa e título di liga pa promé bia for di 1990. Tabata un sla formal pa West Ham United ku a invertí basta sèn den algun hungadó nobo. Mohamed Salah a habri e skor pa Liverpool miéntras ku Sadio Moreno a amplia e skor i a anota e di tres gol i Daniel Sturridge a kaba di seya e viktoria.
Ganando e ‘Supercup’ na Alemania Bayern München ta pasa fásil riba Eintracht Frankfurt
FRANKFURT – Bayern München a kai vensí tres luna pasá kontra di e ekipo Eintracht Frankfurt ku skor di 1-3, den un wega ku a tuma lugá den e Olympiastadion na Berlin. Pero ayera nochi den e Commerzbank Arena na Frankfurt, e ekipo kampion aleman tabata demasiado fuerte pa e kampion di kopa, den e wèg bálido pa e super kopa aleman, ganando ku skor di 0-5. Robert Lewandowski tabatin un ‘hattrick’, anotando na di 21, 26 i 54 minüt di e enkuentro. Kingsley Coman i Thiago Alcântara tambe a skor na di 63 i 85 minüt p hasi e skor 0-5.
Ganando ku skor di 0-2 Manchester City muchu mas fuerte ku Arsenal na apertura di temporada
Manchester City a start e temporada nobo di Premier League ku un viktoria di 0-2 komo bishitante serka e ekipo di Arsenal. Raheem Sterling i Bernardo Silva a skor pa e ekipo di Pep Guardiola. Manchester City siman pasa djadumingu a gana ku skor di 2-0 tambe di e ekipo di Chelsea na London, den e bataya pa e Community Shield, ku a tuma lugá den Wembley. Tabata e argentino Sergio ‘Kun’ Agüero ku a anotá e dos golnan na e okashon ei. Ayera tabata Raheem Sterling ku na di 14 minüt ta manda City ariba.
Messi ta konkista asina su di 33 premio ku FC Barcelona Barcelona ta gana e Super Kopa di Spaña na Tangier
TANGIER – FC Barcelona pa di diestres bia den su historia ta konkista e Super Kopa di Spaña. E ekipo ganadó di LaLiga i tambe Kopa di Rei, tabata simplemente mas fuerte ku e ekipo di Sevilla ayera ganando ku skor di 2-1. E enkuentro aki a tuma lugá den e stadion ‘Stade Ibn Batouta’ ku ta situá den e siudat marokano Tangier. Despues ku e enkuentro ta yega 78 minüt empatá na unu, e franses Ousmane Dembélé ta los un tremendo disparo for di un distansia di 25 meter pa asina manda e ekipo di FC Barcelona ariba i alabes e viktoria. Pa Messi esaki tabata su di 33 premio ku e ta konkista huntu ku e ekipo di FC Barcelona.


text:
Un teremoto (òf temblor) ta sakudimentu di (lithosfer òf earth's crust). E plachinan tektoniko ta kuminsa sùif,primi òf pasa bou di otro, Kasi tur temblor ta surgi 30 km òf mas den lithosfer òf earth's crust,pero tin ku ta surgi 700 km den lithosfer. Mayoria di teremoto ( temblor ) ta surgi ront di Osean Pasifeko, indonesia, Nieuw-Zeeland, Nieuw-Guinea, Hapon, Aleoeten, Alaska i den area rondo di Laman Mediterano,Himalaya, kosta west di Nort i Sùit-Amerika,i den otro Oseannan riba mundu.Hopi teremoto (temblor) ta surgi di un moveshon di e plachinan tektonika (ta un pida di lithosfer òf earth's crust).E plachinan tektonika unda mundu ta eksistí 7 pida grandi i deferente pidanan chikutu ta move semper pokopoko mm pa mm banda di otro den diferente direshon i ta trese deformashon di e plachinan.Dor di e movementu di e plachinan ta surgi energia tremendo ku ta trese preshon den fraktura, ora ku e preshon subi di mas e plachinan ta kuminsa sakudi.Esei ta teremoto (temblor), ei ta surgi energia ku ta plama bai manera un moveshon di ola (golfbeweging), e punto kaminda ku e teremoto a surgi, e sentro di gravedat ei ta yama hypocentrum anto e area vertikal riba dje (riba tera) ta e epicentrum.E intensidat di temblamentu den forma di un sirkel den area ront di e epicentrum ta yamé isoseist. Seismologiko ta e siensia di teremoto den geologia.
E plachi karibeño ta un di esun nan chikitu ku ta kore kasi bou di tur islanan chikitu i tambe Haïti, San Dumingu i e paisnan Mexico,
Haïti 12 di yanuari 2010 tabata 4.53 ora di atardi ku tera a kuminsa tembla e teremoto (temblor) a surgi 15 km foi
Port-au- Prince kapital di
Haïti e teremoto tabatin un magnitut 7 riba eskala di richter.E teremoto tabata esun di mas fuerte foi aña 1770 riba Haïti,mas ku 200.000 mil hende pèrdè nan bida, e daño riba e isla tabata enormemente.Na aña 1946 tabatin teremoto mas fuerte riba isla
Temblornan chikitu ta kousá di aktividatnan bou tera, manera hundimentu di minanan bieu òf kueba di piedra kalki,burakunan kuminda a saka gas,eksperimento ku atombòm.
E fondu di laman por lanta diripiente bini ariba ora ku e plachi oseániko pasa bou di e plachi kontinental ora nan primi riba otro i por surgi un temblor i despues un tsunami. Den besindario di un isla òf kontinente, kaminda ku laman no ta hundu e por hisa fondu di laman ku e masa di awa bini ariba kuné. E teremoto di 26 Desember 2004 den laman na kosta di
Atjeh provinsia di
Sumatra (Indonesia) a desparsé un parti di e siudat Banda Aceh kompletamente 167.000 hende a bira viktima.Dia 11 di mart 2011 a surgi e teremoto 130 km dilanti kosta di Hapon ku magnitut 9.0 riba eskala di richter unda e plachi Pasifegiko ku a pasa bou di e plachi Euraziatiko i lanté 30-40 meter ariba ku a kousa un


text:
Pre Selecion Femenino di Aruba Softball Bond den pleno preparacion pa campeonato di CONSURSA
Aruba lo ta e “Host” oficial pa promer biaha den historia
Pre Selecion Femenino di Aruba Softball Bond den pleno preparacion pa campeonato di CONSURSA
Aruba Softball Bond trahando duro riba un projecto noble y bunita pa Aruba. Despues cu Endy Croes y Francisco Chipen Chirino na October 2017 na Botswana Africa durante Congreso Mundial di WBSC ( World Baseball & Softball Confederation) a tuma e riesgo pa bid pa host un campeonato official di CONURSA poko poko por mira cu esaki ta cristalisando. Recientemente na Monteria Colombia a firma tur acuerdo cu sosten di Minister di Deporte Sr. Danqui Oduber y tambe cu sosten di Subsidie Commissie pa asina cuminsa avansa den e projecto aki. CONSURSA ta un confederacion sur americano miembro di WBSC. Lo organisa na Aruba pa promer biaha den historia un campeonato femenino mayor official y valido. Tanto WBSC y CONSURSA tin condicionnan hopi halto pa cu un evento di e magnitud aki. Desicion final di e veldnan cu lo wordo usa lo mester cay awor den Juli y cualkier veld(nan) cu wordo escogi mester haña un facelift y mester cumpli cu standardnan internacional. Comision Organisador ya caba a bishita mayoria facilidadnan na Aruba y a saca diferente potret pa hunto cu e comision technico internacional tuma un desicion final. Aruba su veldnan di softball ningun tin yerbe den outfield manera internacionalmente ta exigi pero esaki comision technico ta na altura y a aproba caba pa usa tereno completamente di tera. Un total di 8 pais ya caba a confirma nan participacion entreotro Brasil, Argentina, Peru, Ecuador, Colombia, Venezuela, Panama. Pues lo bira un competencia fuerte y atractivo y comotal ASB a nombra un Coaching Staff consistiendo di Rayborn Didder, Lucio Geerman y un entrenador internacional Luis Pire bou maneho di Director Technico di ASB Sr Estefano “Fano” Croes encarga pa prepara e Selecion. Pre Selecion ta riba entrenamiento 3 ves pa siman esta dialuna, diahuebs y diasabra pa asina por alkansa e mihor nivel posibel pa por competi contra e grandinan. Fecha pa e campeonato ta 26 di October oa 3 di November 2018. ASB lo cuminsa cu preparacionnan fuerte den luna di Juli pa cuminsa adelanta e trabownan preparatorio pa cumpli cu exigencianan internacional. WBSC lo transmiti esaki via live stream pa 5 continente rond mundo. Aruba lo ta cede di un bunita projecto deportivo pa un siman largo. Pabien deporte di softball.


text:
No ta manda asegurado di ZVK Venezuela pa tratamentu médiko
Aseguradonan di ZVK di Boneiru, Saba i Sint Eustatius ku mester bai afó pa tratamentu òf konsulta médiko, no ta bai Venezuela ni no ta bai via Venezuela. Ofisina di Seguro di Kuido Karibe Hulandes (ZVK) ta duna di konosé esaki. A tuma e medida aki relashoná ku seramentu temporal di frontera entre Venezuela i Boneiru, Aruba i Kòrsou.
Mayoria referensia médiko pafó di Boneiru ta pa Kòrsou, Aruba i Colombia. For di Saba i Sint Eustatius aseguradonan ku mester bai afó pa tratamentu médiko, por lo general ta bai Sint Maarten/San Martin, Guadeloupe i Colombia. Un porsentahe chikí di aseguradonan di ZVK na e tres islanan ta bai Hulanda pa tratamentu médiko.
Aseguradonan di ZVK di Boneiru, Saba i Sint Eustatius no mester ta preokupá pa e situashon ku a surgi ku seramentu temporal di frontera entre Venezuela i e islanan. E echo ku ainda no ta posibel pa buk pasashi serka Insel Air, e situashon ta keda prekario ainda. Tambe e anulashon di buelonan di Winair entre Sint Maarten i Kòrsou i posponementu di inisio di buelonan dor di CN-Express. Pa e servisio di ZVK pa ku e konekshon aéreo e situashon ta keda prekario ainda. Biahamentu di aseguradonan mester ta mas konfortabel i efisiente posibel. Pa por logra esaki ZVK mester yega na areglonan spesial.
Relashoná ku esaki, ZVK a yega na palabrashonnan ku e kompania aviashon arubano, Aruba Airlines pa konekshon aéreo entre Boneiru, Aruba i Kòrsou, i ku e kompania kolombiano spesialisá den transporte médiko aéreo, SARPA pa buelonan na diferente destinashon na Colombia.
Konfiabel, hustu i aksesibel ta balornan pa kua ZVK ta para p’e. Ta p’esei ZVK lo sigui hasi tur loke ta den su alkanse pa garantisá esaki pa tur persona ku tin derecho riba seguro di kuido.


text:
ORANJESTAD - Piscadornan lo haya tur participacion den Parke Marino manera palabra den reunion. Asina minister di medio ambiente Otmar Oduber a declara diahuebs. Oduber a anuncia cu ta trahando riba Parke Marino. Pa mas cu 30 aña ta trahando riba e proyecto aki y e gobierno aki a tuma un decision riba proteccion di Medio Ambiente segun e mandatario. Despues di un reunion recientemente cu miembronan di Centro di Pesca Hadicurari a dirigi un carta pa nan fecha 24 di juli 2018 unda ta reconfirma kico ta sosodiendo cu e proyecto y tambe locual a wordo palabra den reunion. E prome fase awor ta e parti legislativo esta e ‘raamwerk’ pa loke ta trata Parke Marino cu ta algo sumamente positivo y bunita cu ta pone Aruba riba panorama internacional. E proteccion ta riba flora y fauna y special bida marino. Segun Minister Oduber, esaki ta un LB ham, (Landsbesluit, houdende algemene maatregelen) cu ta un parti di un Landverordening debi cu e tin un bachi legal caba. Minister Oduber kier trece bon cla cu ainda no a tuma ningun decision riba prohibicion pasobra no a yega na e fase ey ainda. Loke ta tumando luga, ta cu e marco legal ta wordo poni riba papel unda ta bay cuminsa cu e ronda di consulta cu tur usuario di e parti marino. Ta papia aki di piscado, buceado, personanan cu ta haci uzo di boto sea pa placer of negoshi, fundacionnan manera Turtugaruba, instancianan cu ta cuida parhanan etc. Segun Minister Oduber, lo bay reuni cu nan pa e ora bay fiha e plan di maneho pa Parke Marino.
E conseho mester haya ainda for di Raad van Advies y na September ora haya e consehonan ta bay sinta cu tur grupo. Segun Minister Oduber, e experticio pa locual ta nos bida marino e.o e piscadornan tin. Pesey ta bay reuni cu nan y despues di a papia cu nan y yega na acuerdo cu nan, e ora ta hancra e reglanan pa e Parke Marino. Cu e decision aki mesora ta informa comunidad den su totalidad. Intencion di un Parke Marino ta, proteha e flora y fauna y e bida marino pa futuro. E piscadornan por ta sigur cu nan ta bay haya nan luga manera a palabra den e ultimo reunion cu a tuma luga dia 23 di juli y manera registra den carta di dia 24 di juli dirig na sr. Alex Farro.
E proceso aki ta contrario na e ley cu ex Ministernan a pusha pa prohibi piscamento di cierto pisca. Pero e gobierno aki si ta bay busca consulta cerca e piscadornan segun Minister Otmar Oduber. Durante conferencia di prensa di diahuebs, e mandatario a duna tur miembro di prensa un copia di e carta cu el a manda pa e piscadornan.
ORANJESTAD - Prome Minister ta lamenta cu hende cu mal intencion a haci mal uzo di nan conocemento pa ‘hack’ su Facebook account y a pone esaki for di alcanse pa Prome Minister pero tambe pa pueblo. Asina e oficina di informacion di prome minister Wever ta informa den un comunicado. Segun e comunicado, ta tratando for di ayera caba cu Prome Minister a nota e iregularidad aki pa tuma contacto cu Facebook pa asina logra recobra su pagina di Facebook mas lihe posibel. Investigacion di parti di Facebook a wordo pidi tambe pa haya sa e posibilidad tanto pa recobra e pagina como tambe pa sa ken ta esnan cu ta tras di e mal hecho aki.
ORANJESTAD - Despues di e situacion cu a sosode diasabra marduga unda cu varios ilegal a yega Aruba cu boto, di cual algun a fayece y otronan a keda deteni, gobierno di Aruba a drenta un reunion urgente na Cocoloshi, hunto cu polis, Warda Costa. Despues di e reunion, minister di husticia Andin Bikker a tene un conferencia di prensa riba e tema, repasando varios punto. NOTA: Potret ta di archivo di NoticiaCla durante un reunion recien riba e mesun tema di refugiado.
PALM BEACH – Gobierno a re-aloca e operacion di sufersnan na Malmok (Fishermans Hut) pa crea mas espacio pa publico. Esaki ta e informacion cu e mandatario di infrastructura a informa diahuebs mainta tempran. Un anochi prome por a mira un grupo di habitantenan protesta pasobra na altura di Ritz Carlton (cerca di e area) a kita espacio pa nan campa. No ta conoci si esaki tin relacion cu e decision menciona. No ta conoci con esaki lo afecta e operacion di e surfernan en cuestion. Eynan ta e sitio tambe pa tene e acostumbrado 'Aruba Hi- Winds'.
ORANJESTAD – Gobierno ta contra e idea di Camara di Comercio pa impone un impuesto nobo cu tin cu atende cu cobransa di recohemento di sushi, envez di cobra na casnan particular y negoshi. Ta parse cu Camara di Comercio a cambia nan punto di bista pa loke ta cobransa di Serlimar pa recohe sushi. Asina minister di infrastructura Otmar Oduber a indica diamars den un conferencia di prensa. Esaki pasobra mientras cu e gremio commercial ta manda e mandatario un carta cu ta bisa cu ta sostene e idea pa cobra sushi, den un comunicado saca e siman aki, ta laga afor cu e gremio kier pa pueblo paga esaki via un impuesto nobo. Esaki ta parti diun diferencia di opinion grandi cu tin den hunta di Camara di Comercio segun Oduber.
PARIS/ORANJESTAD – Aruba a haya un revision positivo di The Organization for Economic Co-operation and Development (OECD) dialuna. Esaki ta nifica cu Aruba no ta bay riba e lista preto di paisnan cu no ta cumpli cu transparencia di informacion fiscal. Pero e tin trabou pa haci si, pa cumpli cabalmente segun e organisacion. Asina e organisacion ta bisa riba su website awe.
ORANJESTAD - Relacion di Reino ta basa riba madures politico y respet mutuo. Asina prome minister di Aruba Evelyn Wever Croes a bisa e representante di Reino Hulandes den Caribe, Erwin Arkebout, segun un comunicado cu e departamento di prensa di gobierno a manda pa prensa den fin di siman. Wever-Croes siman pasa a reuni cu e representante di Reino Hulandes den Caribe. Recientemente señor Arkenbout a wordo nombra na e posicion aki y esaki tawata su prome reunion cu Prome Minister di Aruba.


text:
tennis
-
Buenos Aires 2018
Patrick y Nick ta perde di e duo Frances
Patrick Sydow y Nick Hardt ta perde di e duo Frances, Gaston/Tabur Despues di a gana nan prome wega den…Read More »
-
Buenos Aires 2018
Patrick y Maktsaria a cay venci
Patrick Sydow di Aruba hunto cu su partner den Mixed Doubles, e tenista Makatsaria (Georgia) a cay venci contra e…Read More »
-
Buenos Aires 2018
Patrick ta elabora riba su weganan na Buenos Aires
Tenista Patick Sydow ta elabora riba su wega contra Merca unda e la cay venci den tres set. Tambe hunto…Read More »
-
Buenos Aires 2018
Victoria den Dobbel di Tennis
Tenistanan Patrick Sydow y Nick Hardt(DR) ta logra victoria den dobbel den e Youth Olympic Games 2018. Despues di a…Read More »
-
Buenos Aires 2018
Tenista Patrick Sydow a debuta den tremendo forma
Tenista Patrick Sydow a debuta den tremendo forma den e Weganan Olimpico Hubenil Buenos Aires 2018. Ora bo kier logra…Read More »
-
Buenos Aires 2018
YOG: Patrick Sydow Tennis
Conoce e atletanan cu lo representa Aruba den Weganan Olimpico Hubenil Buenos Aires 2018 Na vispera di e Weganan proximo…Read More »


text:
Christmas Plaza Aruba kier gradici tur su clientela pa den tempo record a cumpra e mihor kerstboom
Pabien Aruba y danki pa e confianza, den tempo record y manera a plania e mercadeo tur su kerstboomnan a bay manera planea pa nan caba den 10 dia. Diadomingo anochi a Christmas Plaza a sera kedando cu unicamente 2 kerstboom. Un team special a dirigi e mercadeo pa asina logra e meta den 2 siman pero a bin resulta 10 dia manera awe24.com a calcula. E inversionistanan a keda satisfecho di e team di mercadeo unda awe24.com tabata tin e guia y a traha riba e strategia cual a duna su resultaso manera spera. Pabien y un danki grandisimo ta bay ta Hans Geerman, Robby Rosel, Edmond Croes y Canal 22, Johnny Habibe di Hit 94 FM y por ultimo awe24.com mes. Christmas Plaza Aruba ta gradici su clientela y lo sigui conta cu boso sosten den e proximo añanan. DANKI!


text:
About this collection:
The Aruba National Library
Since the 1940s, the need to collect and conserve the documented history of Aruba was felt as a critical task for the preservation of the cultural patrimony. The history of the Aruba National Library goes back to the early 1950s, when Johan Hartog, a historian and Aruba’s first librarian, emphasized the need for collecting the cultural products of the island in the field of literature and written resources and documents. Referring to publications in Papiamento, he wrote in a newspaper article: "Anyone who owns books concerning Aruba or the Netherlands Antilles, or who has books written in Papiamento or on Papiamento will be rendering the Aruban community a great service if he should present a copy of them to the library”.
When Aruba obtained its Status Aparte within the Kingdom of the Netherlands in 1986, time was ripe for the Biblioteca Publico Aruba to be solemnly renamed into Biblioteca Nacional Aruba by Governor Felipe Tromp. The Aruba National Library became a fact with the inauguration of the Departamento Arubiana that was assigned with the task to safeguard the cultural patrimony of Aruba.
The main goal of the Aruba National Library is to conserve the cultural heritage of Aruba. To reach this goal it actively collects all information produced by Arubans or about Aruba, including all types of information carriers, both in written or graphic forms. Due to the historical connection with the own region, in addition to a collection on Aruba, there is also a collection on the Netherlands Antilles and a small collection of books on the Caribbean. The collection Caribiana consists mainly of books, both fiction and non-fiction, while the collection Antilliana offers a variety of information on all five islands of the Netherlands Antilles.
The Status Aparte of Aruba was the stimulus for a dynamic and fascinating social-cultural development in a quest for Aruban identity. It was the time that the department of education started working on a new school curriculum with a focus on learning embedded in the own context, culture, language, and flora and fauna. The demand for information on topics related to Aruba, its history and future strategies was expressed in the growth trends of the visitors of Departamento Arubiana. Although the department was initially meant for local and international researchers on Aruban issues, service was soon extended to the larger community. Schoolchildren and students working on assignments, projects and presentations became a substantial part of the users of the department, while government officials frequently resort to the collection for information. In the last decades, the information from this collection has been a useful source of consultation for many productions, papers, books, documentaries and presentations.
The assets of the Aruba National Library were significantly enhanced by the incorporation of private collections that were kindly donated by the proprietor to the Departamento Arubiana, which were named after their previous owners. The most important of these is the Johan Hartog Collection, a private collection of books, articles, documents and artifacts, which also includes manuscripts and articles of Johan Hartog. A collection of documents from the LAGO, the first oil refinery on Aruba, contains historical documents on the economic development of Aruba and also includes valuable photos. Extensive cultural-historical information was incorporated into the collection with The Ito Tromp collection.
In the course of the years, the Departamento Arubiana collected information on the political history and political parties of Aruba, while a local newspaper depot goes back to periodical publications of the previous century. A small collection of antique and rare books is carefully conserved, including books that are several hundred years old. The history of the island in images is documented in a collection of approximately 500 volumes of audiovisual materials, with documentaries produced and recorded locally. In close cooperation with the Royal Library of The Netherlands (Koninklijke Bibliotheek) a project could be realized successfully to microfilm a number of old issues of local newspapers that were also burned on CD Rom for easy access.
A committed team succeeded in expanding the collection of Departamento Arubiana considerably since 1986, while the number of visitors grew steadily. Service of the department is now being combined with information offered to students through a website. In twenty years, the Aruba National Library has become a key point of consultation on the island, serving an ever growing public. That is the reason, why Departamento Arubiana is now planning to move to a larger building close to its current location, by the renovation of a former family mansion. That will allow the Aruba National Library to render its services to the public and the community in an adequate way, and to respond to the critical needs of the community, since the cultural patrimony of a country constitutes the foundation for its development strategy.
Please direct any questions about this collection to arubiana@bibliotecanacional.aw, or call +297 582-6924
In Papiamento:
MEMORIA NACIONAL
Irais Sankatsing-Nava
Biblioteca Nacional Aruba ta e caha di tesoro cultural di documentonan original, escritonan y produccionnan cu ta forma parti di nos memoria colectivo. E ta conserva nos historia social, cultural, politico y economico. E conhuntu di e material documental aki ta forma parti di e patrimonio cultural di Aruba cu mester ta conserva y actualisa como memoria nacional. Un pueblo mester por reconstrui y conoce e momentonan culminante di su historia y cultura
pa por traha na su futuro.
Historia no ta un buki di receta, sino un obra di consulta di un projecto continuo di nation building y desaroyo. Tarea nucleo di Biblioteca Nacional Aruba ta pa facilita e acceso na nos historia, pa crea e condicionnan adecuado pa por prepara nos pa e retonan di nos futuro. E deseo pa conoce nos pasado tabata forma parti di nos proceso di nation building, prome como isla y despues como pais.
E origen di nos biblioteca nacional ta data di 1949, ora cu dr. Johan Hartog, como prome bibliotecario di e Openbare Leeszaal en Boekerij, a cuminsa un coleccion di obranan arubiano y antiyano di buki, documento antiguo, rapport, folder, postkaart y informe anual. Cada buki tabata haya un stempel cu e peticion pa su sucesornan conservele pa siglonan venidero.
Durante decadanan e coleccion aki a sigui crece y a forma un base solido, pa na 1986, nos por a inaugura nos Biblioteca Nacional Aruba. Aruba tabata memey di e proceso fascinante di nation building y di bira un estado, cu a haya su culminacion den Status Aparte. Na e momento cu ‘nacional’ ta haya otro nificacion, e patrimonio documental tambe ta haya otro contenido. Pesey, Aruba a haya su mesun bandera, himno, parlamento, gobierno, y tambe su Biblioteca Nacional. Den e caso di nos pais, e directora di Biblioteca Nacional Aruba den e tempo ei, sra. Alice van Romondt, a opta pa un structura parecido na esun di paisnan di Caribe, esta un biblioteca nacional cu funcion di biblioteca publico.
Pa cumpli cu su tarea pa conserva nos patrimonio documental, a crea e Departamento Arubiana cu ta colecciona tur buki y documento cu un arubiano a crea, na unda cu e por ta, den ki forma cu ta, esta manuscripto, pamfleta, buki, corant, video, portret; enfin, tur portador di creacion intelectual. Nos ta colecciona tur publicacion tocante Aruba, tambe esun publica den exterior. Hunto esaki ta forma e coleccion nacional.
Alohamiento y conservacion di un coleccion nacional ta exigi un trabao sistematico pa por ubica tur publicacion cu tin di haber cu Aruba of cu ta skirbi pa un arubiano. Mester percura pa tur publicacion nobo ta mas lihe posibel den e coleccion.
Pa sigura optimalisacion di e coleccion nacional ta necesario un ley di Deposito Legal, cu ta sigura cu Biblioteca Nacional ta haya ehemplarnan di tur publicacion y produccionnan multimedia nobo na Aruba.
Te awor aki por papia di un deposito voluntario. Hopi autor ta deposita nan obra voluntariamente, pero esaki no ta un siguransa pa haya tur publicacion. Un proposicion di Ley di Deposito Legal a wordo entrega algun aña pasa na Directie Wetgeving.
Den e cuadro di conservacion y acceso di nos documentonan biew, raro y balioso, Biblioteca Nacional Aruba a cuminza un proyecto cu ayudo di Koninklijke Bibliotheek na Hulanda, subsidia pa UNESCO. Dos corant importante, Arubaanse Courant y El Despertador, a wordo poni riba microfilm y digitalisa riba CD, pa haci e consulta di e corantnan mas facil. Diariamente, e importancia di nos coleccion nacional ta wordo enfatisa como herencia cultural y como fuente di informacion tocante nos isla.
Investigadornan cientifico, studiantenan di tur nivel di nos sistema educativo, empleado di gobierno, escritor y artistanan cu ta busca inspiracion den nos patrimonio cultural ta frecuenta nos departamento. Tin biaha hasta nan ta superpobla nos espacionan chiquito. Cada vez mas, departamento di Arubiana ta haya un demanda creciente di nos usuario pa publicacion riba diferente tereno, cu no por wordo atendi adecuadamente. Particularmente, e demanda for di e campo educativo a crece hopi e ultimo añanan debi na e Ciclo Basico y e Ciclo Avanza, cu ta eherce basta presion riba nos biblioteca pa informacion riba diferente topico cu ta concerni Aruba. Imigrantenan nobo tambe ta hasi uso di e coleccion. Nos tin un necesidad grandi riba tur tereno y pa tur nivel pa mas investigacion y publicacion, y esey ta un reto grandi pa nos investigadornan.
Un deseo ferviente cu nos tin ta cu tur publicacion local y coleccion priva valioso ta haya nan caminda pa Biblioteca Nacional, pa asina por ta disponibel pa henter e comunidad y por wordo conserva pa futuro generacion. En todo caso, ta importante pa por registra tur coleccionan priva existente. Nos ta aprecia masha hopi cu nos a ricibi dos coleccion cu a duna un gran aporte na nos coleccion nacional, esta e Coleccion Hartog y e Coleccion Ito Tromp.
Pa conclui, nos tin un coleccion cu ya a forma base, tabata fuente di inspiracion y a juda realisa hopi publicacion cu ta riba mercado local y internacional. Pero ainda tin mas reto nos dilanti pa por sigui cu e trabao. E Departamento Arubiana a crece di tal forma cu e necesidad pa un espacio adecuado ta bira cada dia mas urgente. Pesey tin proposicionnan concreto pa expande e actual edificio of pa busca otro localidad.
Ta un responsabilidad nacional di nos tur pa conserva, actualiza y haci nos patrimonio documental accesibel. Mientras e ciudadano of organisacion ta brinda nan coleccion di hopi aña, e trabao di nos biblioteca pa sigui colecciona materialnan riba nos pais lo wordo apoya enormente mediante un deposito legal. Hunto, cu esfuerzonan uni, nos mester fortalece nos coleccion nacional como memoria nacional. Asina so, nos historia por bira un poderoso obra di consulta pa desaroya e Aruba cu nos tur ta desea.
Pa qualkier pregunta, please tuma contacto cu BNA Dept. Arubiana/Caribiana via arubiana@bibliotecanacional.aw, of yama +297 582-6924.


text:
ITF ARUBA OPEN 2017
2 dia mas, diasabra y diadomingo, pa asina e ITF Aruba Open 2017 jega su final. Sigur un torneo super exitoso atrobe. Un torneo cu 1200 participante, 34 pais, tumando lugar na Eagle Beach, cu weganan cuminsando di 9or di mainta. Si bo pasa banda di Eagle Beach lo bo no miss e set up enorme cu tin, net dilanti La Cabana Hotel.
Ambiente no ta keda falta, cu tanto persona local y internacional, cu ta na Aruba y a disidi di pasa tira un bista of otro nan cu a bin specificamente pa bin wak e torneo mas grandi di mundo den e deporte di Beach Tennis.
Ken falta? Abo….
Nos ta invita henter Aruba pa pasa na Eagle Beach, diasabra y diadomingo cuminsando 9or mainta
No perde!


text:
Huidige artikelen
woensdag 28 december 2016 - Diahuebs dia 29 di december e orario di servicio na publico ta diferente
Tanto pa e seccion di servicio pa cliente y e seccion di servicio di caha
ORANJESTAD – Departamento di Impuesto ta participa cu su orario di servicio na publico lo ta diferente diahuebs dia 29 di december 2016. E cambio di orario ta conta tanto pa e seccion di servicio pa cliente como e seccion di servicio di caha. Aki ta sigui un skema.
Alabes Departamento di Impuesto ta informa cu su oficina lo ta sera riba diabierna dia 30 di december 2016 y dialuna 2 di januari 2017.
Departamento di Impuesto ta pidi su clientenan pa tuma bon nota di e cambionan menciona pa evita cualkier inconveniencia. Entrante diamars dia 3 di januari 2017 Departamento di Impuesto lo continua cu tur su servicionan manera custumber.
Departamento di Impuesto ta desea pueblo di Aruba un felis y prospero aña 2017 y ta gradici su clientenan pa e cooperacion y confianza durante aña 2016.
Gerencia di Departamento di Impuesto
28 di december 2016


text:
Estudio clinico cu Viagra ta causa di morto di 11 baby
Dokternan tabata kier a comproba si Viagra tabata bon pa fetonan cu problema di crecemento den bariga di nan mama. Desgraciadamente nan a descubri...
Casonan di salmonella a subi na 130
Autoridadnan di salud a hisa na 130 e cantidad di personanan afecta den 36 estado di Merca pa e alimento contamina cu salmonella. E...
Mucha ta contagia cu infeccion mortal despues di a pas sapato
SOUTH WALES, Gran Bretania- E menor a haya sepsis despues di a pas sapato sin mea den un sapateria Britanico. Sienna Rasul, un mucha muhe...
Fruta exotico di Amazonas lo por yuda contra obesidad
Su efecto lo por ta relaciona cu su composicion kimico excepcional, ya cu e ta contene 20 pa 30 biaha mas vitamina C cu...
E conexion entre consumo di marihuana y schizofrenia
Esaki ta resultado di un estudio genetico haci cu a detecta e conexion entre consumo di marihuana y schizofrenia. Investigadornan ta calcula cu e trastorno...
Bo por mustra miho sin come carni of pisca?
Bo ta mustra miho sin come carni of pisca? Esaki ta loke un hoben Hulandes, cu ariba Twitter ta uza e nomber Kristel, a...
Casonan di sarampi ta aumentando na Europa
E organisacion Mundial di Salud recientemente a anuncia cu e casonan di sarampi na Europa a alcansa un record. Segun e cifranan di e organisacion,...
Musica por yuda un mucha supera e miedo di hangua
Ora cu mucha tin cu ricibi un prik, un inyeccion, un enter, con cu bo kier yam’e, un estudio ta sugeri cu musica lo...
Come pasta ta bon pa bo salud
E resultadonan di un estudio nobo ta mustra cu tanto un consumo halto y abao di glucido ta relaciona cu’n speransa di bida abao....
Ta descubri remedi cu ta lagabo come sin bira gordo
Cientificonan tabata tin pensa di crea un rato morbidamente obeso. Nan a fracasa. Loke nan a haya tabata hopi mas interesante. Cientificonan di e Universidad...
Lus blauw di pantaya di celular of tablet ta aumenta risico...
Científiconan ta adverti cu e lus blauw por transforma moleculanan vital di e retina den “asesino di celulanan”. Un estudio recien a determina cu e...
Agorafobia: tur loke bo mester sa
Agorafobia ta un malesa caracterisa pa un miedo grandi di pashentnan pa padece atakenan di ansiedad y espacionan cera. Normalmente, fobia ta un termino medico...
Bebe cinco glas di cerbes semanal ta un dosis sigur pa...
Bebe cinco glas di cerbes pa siman por wordo considera un dosis sigur pa bo salud. Esaki ta segun un investigacion cu a wordo...
Malesa di FHMD: kico ta su causanan?
Malesa di man, pia y boca (HFMD na ingles) ta conoci tambe como e Coxsackie virus ta un malesa hopi comun den baby y...
E uzo di anis contra lachi
E momento cu bo detecta e prome lachi ta marca un antes y un despues den bo bida. Bo ta ripara cu bo ta...
Neurodiversidad: Autismo, ADHD, Dislexia
Den e mundo moderno, pa tur cos dokter-, sicologo-, psikiatranan, tur ta pone un label ariba dje. Asina tambe ta haya Autismo, ADHD, Dislexia....
Blachi di Laurel por yuda calma nos mente
Blachi di Laurel of miho conoci como Bay Leaf, ta duna sabor na nos cuminda, ta calma nos mente y ta brinda salud na...
Alerta na Brazil pa varios caso di sarampi
BRASILIA, Brazil- E pais Suramericano, Brazil a registra den e prome 7 lunanan di aña, 822 caso confirma di sarampi, cual ta 17.6% mas...
FDA ta aproba droga pa dolor di endometriosis
TRENTON (NJ), Merca- FDA diamars a aproba un droga nobo pa trata dolor causa pa endometriosis. E malesa aki ta consisti di un crecemento anormal...
Recall di varios producto pa motibo di salmonella
WASHINGTON, D.C., Merca- Mondelēz Global LLC (fabricante di Ritz) diadomingo a anuncia e retiro di varios producto na Merca. Den un comunicado el a...